*Приложение A*

**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИТЕ ПРЕДЛОЖЕНИЯ**

**ПРОГРАМА „ВЪЗОБНОВЯЕМА ЕНЕРГИЯ, ЕНЕРГИЙНА ЕФЕКТИВНОСТ, ЕНЕРГИЙНА СИГУРНОСТ“**

**„Използване на геотермална енергия за отопление или за отопление и охлаждане в сгради държавна или общинска собственост“**

1. **МЕТОДОЛОГИЯ ЗА ОЦЕНКА**

Програмният оператор на Програма „Възобновяема енергия, енергийна ефективност, енергийна сигурност“ извършва оценката на проектните предложения, подадени до крайния срок на подаване (т. 16.3 от Насоките за кандидатстване), при спазване настоящите критерии и методология за оценка. Оценката се състои от Етап 1: Оценка на административното съответствие и допустимостта (ОАСД) и Етап 2: Техническа и финансова оценка (ТФО).

Критериите и методологията за оценка не подлежат на изменение по време на провеждането на процедурата по оценка.

В рамките на настоящата процедура всеки Кандидат може да подаде само едно проектно предложение. В случай че един и същи Кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.

**ЕТАП 1: ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТТА**

Програмният оператор (ПО) ще провери изпълнението на критериите за административното съответствие и допустимостта, основани на информацията, включена във Формуляра за кандидатстване и приложенията към него. При извършването на ОАСД се проверява дали проектното предложение отговаря на всички критерии, като за всеки критерий се поставя оценка „ДА“, „НЕ“ или „Н/П“ (неприложимо).

Когато при проверка на проектно предложение се установи липса на документ и/или несъответствие, до Кандидата се изпраща писмо с искане на допълнителни документи/информация. Срокът за отстраняване на посочените в писмото несъответствия е не по-малко от пет работни дни.

Искането за предоставяне на документи/информация се изпраща чрез Модула за електронни услуги на ИСУН 2020, за което Кандидатът получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на Кандидата в ИСУН 2020 са невъзможни.

**ЕТАП 2: ТЕХНИЧЕСКА И ФИНАНСОВА ОЦЕНКА**

Техническата и финансовата оценка се извършва въз основа на определени критерии, които са съобразени със спецификата на настоящата процедура за подбор на проектни предложения. Програмният оператор ще провери и ще оцени информацията, включена във Формуляра за кандидатстване и в документите, приложени към него.

По време на процеса на оценяване ПО си запазва правото да поиска уточнения и допълнителни документални доказателства, които могат да се окажат необходими.

1. **КРИТЕРИИ ЗА ОЦЕНКА НА ПРОЕКТНИТЕ ПРЕДЛОЖЕНИЯ**
2. **АДМИНИСТРАТИВНО СЪОТВЕТСТВИЕ И ДОПУСТИМОСТ**

| **Критерии** | **ДА** | **НЕ** | **Н/П** | **Документални доказателства** | **Забележки** |
| --- | --- | --- | --- | --- | --- |
| **Критерии за оценка на административното съответствие** | | | | | |
| 1. Формулярът за проектното предложение е подаден в рамките на крайния срок чрез системата ИСУН 2020 |  |  |  | ИСУН 2020, Формуляр за кандидатстване | Проектно предложение, получено след крайния срок, ще бъде регистрирано, но няма да бъде разгледано и оценявано. Кандидатът ще бъде уведомен за това чрез комуникационния модул в ИСУН 2020. |
| 1. Формулярът за проектното предложение е попълнен на английски и на български език[[1]](#footnote-1) |  |  |  | Формуляр за кандидатстване | В случай на констатирана липсваща информация на английски език, същата ще бъде изискана от Кандидата.  След като бъде приета от оценителите, информацията се нанася служебно във Формуляра за кандидатстване от председателя или секретаря. |
| 1. Формулярът за проектното предложение e подписан с КЕП от законния представител на Кандидата или оправомощено за целите на подаването на проектното предложение лице |  |  |  | Формуляр за кандидатстване | В случай че бъдат установени нередовности, Оценителната комисия ще изиска от Кандидата отстраняване на установените нередовности.  Това се прави само веднъж и в срока, определен от оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Кандидатът е представил документ за оправомощаване за подаване на проектното предложение с КЕП (в случай че е приложимо) – подписан и датиран от законния представител на Кандидата съгласно документа за създаване/акта за учредяване, сканиран и прикачен в ИСУН 2020.   Квалифицираният електронен подпис (КЕП) за подаване на проектното предложение следва да е валиден към датата на кандидатстване. |  |  |  | Приложение към Формуляра за кандидатстване - Документ за оправомощаване за подаване на проектното предложение с КЕП (в случай, че е приложимо), подписан, датиран, сканиран и прикачен в ИСУН 2020. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Декларация за наличие/липса на двойно финансиране - подписана, датирана, сканирана и прикачена в ИСУН 2020 |  |  |  | Приложени документи към Формуляра за кандидатстване - Приложение N към Насоките за кандидатстване. | В случай, че липсва Декларацията или не е подписана от официалния/те представител/и на Кандидата, и/или не е датирана, и/или не е коректно датирана, и/или не е попълнена съгласно образеца, тя се изисква за допълнително представяне.  В случай на непредставянето й, или повторното й представяне, с нередовности, или представянето й, но след изтичане на определения срок проектното предложение се отхвърля. |
| 1. В случай че проектът се изпълнява с Партньор/и Кандидатът е представил проект на Споразумение за партньорство/Писмо за намерение за партньорство - копие, сканирано и прикачено в ИСУН 2020 |  |  |  | Приложени документи към Формуляра за кандидатстване - Писмо за намерение/Проект на Споразумение за партньорство (Приложение O).  Споразумението за партньорство/ Писмо за намерение се изготвя на английски език в случай на чуждестранен Партньор. | В случай на липсващ документ и/или констатирана липсваща информация, същите ще бъдат изискани от Кандидата.  Непредставянето в определения срок на изисканата от Оценителната комисия информация и документи или представянето на нередовни документи, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките.  Проектното предложение ще бъде коригирано служебно от Оценителната комисия, като се изключи участието на Партньора. |
| 1. В случай че проектът ще се изпълнява с Партньор/и Кандидатът е представил Удостоверение за регистрация (или подобен документ), издадено от компетентния орган на съответната държава - копие, сканирано и прикачено в ИСУН 2020 |  |  |  | Приложени документи към Формуляра за кандидатстване –  За партньор от Република България – посочен ЕИК/БУЛСТАТ.  За чуждестранен Партньор -Удостоверение за регистрация (или подобен документ) на английски език | В случай на липсващ документ и/или констатирана липсваща информация, същите ще бъдат изискани от Кандидата.  Непредставянето в определения срок на изисканата от Оценителната комисия информация и документи или представянето на нередовни документи, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките. |
| 1. Удостоверение за код на икономическа дейност по данни за последната приключила финансова година, издадено от Националния статистически институт или за чуждестранните Партньори еквивалентен документ за последната приключила финансова година - копие, сканирано и прикачено в ИСУН 2020. Или за чуждестранните Партньори – линк към аналогични регистри съгласно законодателството на съответната държава   Удостоверението се представя от Кандидата на български език, в случай че Партньорът е български и на английски език, в случай че Партньорът е чуждестранен. |  |  |  | Приложени документи към Формуляра за кандидатстване или информация, включена във Формуляра. | В случай на липсващ документ и/или констатирана липсваща информация, същите ще бъдат изискани от Кандидата.  Непредставянето в определения срок на изисканата от Оценителната комисия информация и документи или представянето на нередовни документи, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките.  Проектното предложение ще бъде коригирано служебно от Оценителната комисия, като се изключи участието на Партньора. |
| 1. Декларация за липса на икономическа дейност и устойчивост на проекта – попълнена по образец (Приложение H) – подписана, датирана, сканирана и прикачена в ИСУН 2020 |  |  |  | Приложени документи към Формуляра за кандидатстване. | В случай, че липсва Декларацията или не е подписана от официалния/те представител/и на Кандидата, и/или не е датирана, и/или не е коректно датирана, и/или не е попълнена съгласно образеца, тя се изисква за допълнително представяне.  В случай на непредставянето й, или повторното й представяне, с нередовности, или представянето й, но след изтичане на определения срок проектното предложение се отхвърля. |
| 1. Декларация за минимални и държавни помощи от Партньора – попълнена по образец (Приложение M) – подписана, датирана, сканирана и прикачена в ИСУН 2020 |  |  |  | Приложени документи към Формуляра за кандидатстване. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Непредставянето в определения срок на изисканата от Оценителната комисия информация и документи или представянето на нередовни документи, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките. Проектното предложение ще бъде коригирано служебно от Оценителната комисия, като се изключи участието на Партньора. |
| 1. Автобиографии на членовете на екипа за управление на проекта - подписани, сканирани и прикачени в ИСУН 2020:  * Ръководител на екипа; * Технически експерт; * Финансов експерт. |  |  |  | Приложени документи към Формуляра за кандидатстване – Попълнено Приложение P за всеки един от екипа за управление на проекта | В случай че бъдат установени липса на документа или нередовности, оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на оценителната комисия е основание за отхвърляне на проектното предложение. |
| **Критерии за оценка на допустимостта** | | | | | |
| 1. Кандидатът е администрация към орган на изпълнителната власт в Република България по чл. 38, ал. 1 или ал. 2, т. 1 от ЗАдм. или община на територията на Република България по смисъла на чл. 14 от ЗМСМА |  |  |  | Формуляр за кандидатстване | При несъответствие с изискването, проектното предложение се отхвърля. |
| 1. Кандидатът е представил Решение на органа на изпълнителната власт, който ръководи Кандидата, за съгласие да кандидатства по настоящата процедура, когато е колективен орган, съответно изявление на органа на изпълнителната власт, който ръководи Кандидата, за съгласие да кандидатства по настоящата процедура, когато е едноличен орган, или решение на Общинския съвет за съгласие общината да кандидатства по настоящата процедура и ако е приложимо – за даване на съгласие за сътрудничество с Партньора/ите - копие, сканирано и прикачено в ИСУН 2020; |  |  |  | Придружителни документи към Формуляр за кандидатстване, копие от Решение на органа на изпълнителната власт за съгласие да кандидатства по настоящата процедура, когато Кандидатът е колективен орган, съответно изявление на органа на изпълнителната власт за съгласие да кандидатства по настоящата процедура, когато е едноличен орган, или решение на Общинския съвет за съгласие общината да кандидатства по настоящата процедура и ако е приложимо – за даване на съгласие за сътрудничество с Партньора/ите – – копие, сканирано и прикачено в ИСУН 2020 | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение.  Решението за даване на съгласие за сътрудничество с Партньора/ите може да бъде с отделен документ или да е включено в решението за съгласие за кандидатстване по настоящата процедура. |
| 1. Кандидатът е собственик на сградата (съответно всяка от сградите, включени в проекта) или сградата (съответно всяка от сградите, включени в проекта) е предоставена за управление по смисъла на чл. 14, ал. 3 от Закона за държавната собственост (ЗДС) на Кандидата или на органа, който го ръководи – когато Кандидатът е юридическо лице – администрация към орган на изпълнителната власт в Република България по чл. 38, ал. 1 или ал. 2, т. 1 от ЗАдм.,   или  Кандидатът е собственик на сградата (съответно всяка от сградите, включени в проекта) - когато Кандидатът е община на територията на Република България по смисъла на чл. 14 ЗМСМА. |  |  |  | Придружителни документи към Формуляр за кандидатстване.  Кандидатът следва да представи документ, от който да е видно, че е собственик на сградата (съответно всяка от сградите, включени в проекта) или сградата (съответно всяка от сградите, включени в проекта) е предоставена за управление по смисъла на чл. 14, ал. 3 от Закона за държавната собственост (ЗДС) на Кандидата или на органа, който го ръководи – когато Кандидатът е юридическо лице – администрация към орган на изпълнителната власт в Република България по чл. 38, ал. 1 или ал. 2, т. 1 от ЗАдм.,  или  документ, от който да е видно, че Кандидатът е собственик на сградата (съответно всяка от сградите, включени в проекта) - когато Кандидатът е община на територията на Република България по смисъла на чл. 14 ЗМСМА. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Кандидатът вече е изпълнил основните мерки за енергийна ефективност (изолация на стени, под и покрив и смяна на дограма) |  |  |  | Доклад/и от обследване за енергийна ефективност, Сертификат за енергийни характеристики на сградата/ите. За доказателство се счита и приемо-предавателен протокол, договор и др. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Кандидатът е представил подписана и датирана от законния представител на Кандидата, сканирана и прикачена в ИСУН 2020 (Приложение I ) декларация, че:  * е запознат с условията за кандидатстване; * ще бъде пряко отговорен за управлението и изпълнението на дейностите по проекта; * е удостоверил идентичността на двата езика (български език и английски език); * е удостоверил участието на консултанти при подготовката на проектното предложение. |  |  |  | Придружителни документи към Формуляра за кандидатстване – Приложение I към Насоките за кандидатстване. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Кандидатът не попада, под което и да е от условията, изброени в критериите за недопустимост на Кандидатите по т. 8.2. от Насоките за кандидатстване |  |  |  | Придружителни документи към Формуляра за кандидатстване – Декларация за липса на основания за недопустимост по образец Приложение K от законния представител на Кандидата. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Партньорът/ите е/са допустим/и по настоящата процедура, съгласно т. 9.1 от Насоките за кандидатстване |  |  |  | Придружителни документи към Формуляра за кандидатстване - удостоверение за регистрация на Партньора (или подобен документ). | Несъответствие с изискването, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките. |
| 1. Партньорът/ите притежава/т опит или експертиза в изпълнението на дейности в областта на използването на енергия от ВИ (в случай че проектът ще се изпълнява с помощта на Партньор/и) |  |  |  | Придружителни документи към Формуляра за кандидатстване – Споразумение за партньорство/Проект на Споразумение за партньорство/Писмо за намерение.  Последният одобрен Устав (или подобен документ/Референция/Информация от официалната интернет страница на Партньора или друг документ, който доказва, че Партньорът притежава опит или експертиза в изпълнението на дейности в областта на използването на енергия от ВИ. | Несъответствие с изискването, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките. |
| 1. Партньорът/ите не развива/т своята основна икономическа дейност и дейността, за която кандидатства/т за финансиране в следните сектори:  * сектора на рибарството и аквакултурите, уредени с Регламент (ЕС) № 1379/2013; * сектора на първично производство на селскостопански продукти; * сектора на преработката и търговията със селскостопански продукти, в следните случаи: * когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или * когато помощта е свързана със задължението да бъде прехвърлена частично или изцяло на първичните производители. * износ за трети държави или държави-членки, по-конкретно помощите, пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа; * преференциалното използване на национални продукти спрямо вносни такива. |  |  |  | Придружителни документи към Формуляра за кандидатстване – Декларация за минимални и държавни помощи от Партньора, Удостоверение за код на икономическа дейност по данни за последната приключила финансова година, издадено от Националния статистически институт или еквивалентен документ за чуждестранните Партньори за последната приключила финансова година. | Несъответствие с изискването, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките. |
| 1. Проектното предложение не съдържа дейности за придобиването на товарни автомобили от предприятия, които осъществяват автомобилни товарни превози за чужда сметка или срещу възнаграждение. |  |  |  | Формуляр за кандидатстване - описание на допустимите дейности, които ще бъдат изпълнявани от Кандидата и Партньора. | При несъответствие с изискването, проектното предложение се отхвърля. |
| 1. Партньорът/ите не попада/т, под което и да е от условията, изброени в т. 9.2. от Насоките за кандидатстване |  |  |  | Придружителни документи към Формуляра за кандидатстване – Декларация за липса на основания за недопустимост на Партньора по т. 9.2. от Насоките за кандидатстване - Приложение L | Несъответствие с изискването, няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките. |
| 1. Целта(-ите) на Проекта е/са допустима (-и) и е/са в съответствие с целите на настоящата процедура |  |  |  | Формуляр за кандидатстване | При несъответствие с изискването, проектното предложение се отхвърля. |
| 1. Предложението за проект отговаря на изискванията дейностите да се изпълняват на територията на България и в страна-донор (ако е приложимо) |  |  |  | Формуляр за кандидатстване | При несъответствие с изискването, проектното предложение се отхвърля. |
| 1. Проектът включва дейности, свързани с използване на геотермална енергия за отопление или за отопление и охлаждане. |  |  |  | Формуляр за кандидатстване, Инвестиционен проект(технически или работен проект). | При несъответствие с изискването, проектното предложение се отхвърля. |
| 1. Използването на геотермална енергия за отопление или за отопление и охлаждане, изграждането или реконструкцията на съществуващата или изграждането на нова система за отопление или за отопление и охлаждане, както и комбинирано използване на геотермална енергия с други енергийни източници, за всяка сграда е препоръчано с Доклад от обследване за енергийна ефективност. |  |  |  | Формуляр за кандидатстване, Придружителни документи: Доклад/и от обследване за енергийна ефективност. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Кандидатът е представил инвестиционен/и проект/и (технически или работен проект), който/които (когато е приложимо) е/са съгласуван/и и одобрен/и съгласно изискванията на ЗУТ, в случай че съгласно ЗУТ инвестиционния проект не подлежи на одобрение, се представя становище от съответния компетентен орган. |  |  |  | Формуляр за кандидатстване, придружителни документи. В случай че съгласно ЗУТ инвестиционния проект не подлежи на одобрение, се представя становище от съответния компетентен орган. | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. При кандидатстване за дейности, свързани с изграждане или реконструкция на системата/ите за отопление или за отопление и охлаждане при използване на: минерални води, термопомпи от типа вода-вода, вода-въздух са изпълнени едновременно следни условия:   (а) Валидно разрешително за водовземане от подземни води или разрешително за водовземане от минерална вода;  (б) Валидно разрешително за ползване на подземен воден обект за реинжектиране/инжектиране на води в подземни водни обекти, чрез съществуващи/нови съоръжения (ако е приложимо). |  |  |  | Разрешително за водовземане, издадено от компетентния орган по Закона за водите;  Разрешително за ползване на подземен воден обект за реинжектиране/инжектиране на води в подземни водни обекти, чрез съществуващи/нови съоръжения; | В случай че бъдат установени липса на документа или нередовности, Оценителната комисия ще изиска от Кандидата представяне на документа или отстраняване на установените нередовности.  Това се прави само веднъж и в срока, определен от Оценителната комисия.  Неизпълнението на изискванията на Оценителната комисия е основание за отхвърляне на проектното предложение. |
| 1. Проектът се изпълнява в рамките на приложимите режими „не помощ“ за Кандидата и „не помощ“ или минимална помощ за Партньора (ако е приложимо) |  |  |  | Формуляр за кандидатстване, придружителни документи, Декларация за минимални и държавни помощи | При несъответствие с изискването по отношение на Кандидата, проектното предложение се отхвърля.  Несъответствие с изискването по отношение на Партньора няма да доведе до отхвърляне на проектното предложение, но ще доведе до редуциране на разходи в бюджета на проектното предложение и броя на точките. |
| 1. Проектното предложение съдържа дейности за информираност и публичност, съгласно изискванията на Ръководството за комуникация и дизайн по ФМ на ЕИП и Норвегия за периода 2014-2021 г. и т. 2.3 от Анекс 3 на Регламента. |  |  |  | Формуляр за кандидатстване | Неизпълнението на изискването е основание за отхвърляне на проектното предложение. |
| 1. Размерът на исканата безвъзмездна финансова помощ е по-голям или равен на 200 000 евро |  |  |  | Формуляр за кандидатстване | При несъответствие с изискването, проектното предложение се отхвърля. |
| 1. Размерът на исканата безвъзмездна финансова помощ не надвишава 400 000 евро |  |  |  | Формуляр за кандидатстване | При несъответствие с изискването, проектното предложение се отхвърля. |

**Разясненията и документите, които Кандидатите представят** **допълнително, не могат да водят до качествено подобрение на проектното предложение.**

**ТЕХНИЧЕСКА И ФИНАНСОВА ОЦЕНКА – ЕТАП 2**

| **Критерии за техническа и финансова оценка** | **Максимален брой точки** | **Източник на проверка** |
| --- | --- | --- |
| 1. **Хоризонтални принципи на ФМ на ЕИП 2014-2021 г.:** | **3** | Формуляр за кандидатстване |
| Проектното предложение допринася за постигане на всички 3 хоризонтални принципи на Програмата, посочени в т. 3 от Насоките за кандидатстване | 3 |  |
| Проектното предложение допринася за постигане на 2 от хоризонталните принципи на Програмата, посочени в т. 3 от Насоките за кандидатстване | 2 |  |
| Проектното предложение допринася за постигане на 1 от хоризонталните принципи на Програмата, посочени в т. 3 от Насоките за кандидатстване | 1 |  |
| Проектното предложение не допринася за постигане на нито един от хоризонталните принципи на Програмата, посочени в т. 3 от Насоките за кандидатстване | 0 |  |
| 1. **Постигане на целта на процедурата:** | **4** | Формуляр за кандидатстване |
| Проектното предложение съдържа детайлна и ясна информация за приноса на проекта за постигане на целта на процедурата | 4 |  |
| Проектното предложение съдържа информация за приноса на проекта за постигане на целта на процедурата, която не е достатъчно детайлна или ясна | 2 |  |
| 1. **Проектното предложение съдържа:**  * Ясно описание на целите на проекта; * Релевантна информация за целевите групи; * Ясно описание на логическата последователност на дейностите, в т.ч. реалистичен времеви обхват, начало и край на всяка от дейностите; * Реалистичен План за информираност и публичност. | **4** | Формуляр за кандидатстване, т. 7 „План за изпълнение/Дейности по проекта“ или т. 11 „Допълнителна информация необходима за оценка на проектното предложение“ |
| Изпълнени са 4 от гореописаните изисквания | 4 |  |
| Изпълнени са 3 от гореописаните изисквания | 3 |  |
| Изпълнени са 2 от гореописаните изисквания | 2 |  |
| Изпълнено е 1 от гореописаните изисквания | 1 |  |
| Не е изпълнено нито едно от гореописаните изисквания | 0 |  |
| 1. **Ефективност на БФП към инсталираната мощност (проектна топлинна мощност) на съоръжението/ята за отопление или отопление и охлаждане, в т.ч. горещо водоснабдяване - I, лв./kW** | **20** | Формуляр за кандидатстване т. 5 „Бюджет“, т. 6 „Финансова информация – източници на финансиране“, Доклад от обследване за енергийна ефективност, Инвестиционен проект (технически или работен проект) .  Ефективността се изчислява по следната формула:  I= S/C, (лв./kW), където   * S e общата стойност на БФП, лв.; * С е (проектна топлинна мощност) на съоръжение/ята за отопление или отопление и охлаждане, в т.ч. горещоводоснабдяване, kW.   *При изчисленията общата стойност на БФП (S) е посочената във Формуляра за кандидатстване, т. 6 „Финансова информация – източници на финансиране“, ред „Искано финансиране (Безвъзмездна финансова помощ)“.* |
| Ефективност на инвестицията ≤ 2000 лв./kW | 20 |  |
| Ефективност на инвестицията > 2000 лв./kW и ≤ 2400 лв./kW | 15 |  |
| Ефективност на инвестицията > 2400 лв./kW и ≤ 2800 лв./kW | 10 |  |
| Ефективност на инвестицията > 2800 лв./kW и ≤ 3200 лв./kW | 5 |  |
| Ефективност на инвестицията > 3200 лв./kW | 0 |  |
| 1. **Ефективност на БФП към прогнозното годишно производство на топлинна енергия за отопление и БГВ, и енергия за охлаждане от геотермална енергия - P, лв./kWh** | **30** | Формуляр за кандидатстване т. 5 „Бюджет“, т. 6 „Финансова информация – източници на финансиране“, Доклад от обследване за енергийна ефективност, Инвестиционен проект (технически или работен проект).  P= S/Еgeo, (лв./kWh), където:  - S e общата стойност на БФП, лв.;  - Egeo е прогнозното годишно производство на топлинна енергия за отопление и БГВ, и енергия за охлаждане от геотермална енергия, kWh.  *При изчисленията общата стойност на БФП (S) е посочената във Формуляра за кандидатстване, т. 6 „Финансова информация – източници на финансиране“, ред „Искано финансиране (Безвъзмездна финансова помощ)“.* |
| Ефективност на инвестицията ≤ 1 лв./kWh | 30 |  |
| Ефективност на инвестицията > 1 лв./kWh и ≤ 1,4 лв./kWh | 24 |  |
| Ефективност на инвестицията > 1,4 лв./kWh и ≤ 1,8 лв./kWh | 18 |  |
| Ефективност на инвестицията > 1,8 лв./ kWh и ≤ 2,2 лв./kWh | 12 |  |
| Ефективност на инвестицията > 2,2 лв./ kWh и ≤ 2,6 лв./kWh | 6 |  |
| Ефективност на инвестицията > 2,6 лв./ kWh | 0 |  |
| 1. **Ефективност на БФП към количеството спестени емисии на парникови газове в резултат от използване на геотермална енергия и др. енергия от ВИ за отопление или отопление и охлаждане – Y, лв./тСО2** | **20** | Формуляр за кандидатстване, Доклад от обследване за енергийна ефективност.  Y = S/C, (лв./kWh), където:  - S e общата стойност на БФП, лв.;  - C e очакваното годишно количество спестени емисии на парникови газове от изпълнението на проекта в резултат на използването на енергия от ВИ, tCO2.  С = (Еgeo+Еres)\*1,18, tCO2  - Egeo е прогнозното годишно производство на топлинна енергия за отопление и БГВ, и енергия за охлаждане от геотермална енергия, kWh;  - Eres е прогнозното годишно производство на топлинна енергия за отопление и БГВ, и енергия за охлаждане от др. ВИ, kWh.  *При изчисленията общата стойност на БФП (S) е посочената във Формуляра за кандидатстване, т. 6 „Финансова информация – източници на финансиране“, ред „Искано финансиране (Безвъзмездна финансова помощ)“.* |
| Ефективност на инвестицията ≤ 850 лв./tCO2 | 20 |  |
| Ефективност на инвестицията > 850 лв./tCO2 и ≤ 1190 лв./tCO2 | 16 |  |
| Ефективност на инвестицията > 1109 лв./tCO2 и ≤ 1530 лв./ tCO2 | 12 |  |
| Ефективност на инвестицията > 1530 лв./tCO2. и ≤ 1870 лв./tCO2 | 8 |  |
| Ефективност на инвестицията > 1870 лв./tCO2. и ≤ 2200 лв./tCO2 | 4 |  |
| Ефективност на инвестицията > 2200 лв./tCO2 | 0 |  |
| 1. **Дял на геотермалната енергия в крайната енергия за отопление, охлаждане и горещо водоснабдяване, след изпълнение на проекта– Z, %** | **8** | Формуляр за кандидатстване, Доклад от обследване за енергийна ефективност.  Изчислява се по формулата:  Z= (Egeo/E)\*100, %, където:   * Еgeo e годишното количество потребена геотермална енергия, kWh; * E e годишното количество крайна енергия за отопление, охлаждане и горещо водоснабдяване, kWh. |
| Z ≥55% | 8 |  |
| 45% < Z < 55% | 6 |  |
| 35% < Z < 45% | 4 |  |
| Z ≤ 35 % | 0 |  |
| 1. **Мониторинг за потреблението на енергия** | **4** | Формуляр за кандидатстване, т. 7 „План за изпълнение/Дейности по проекта“, Доклад от обследване за енергийна ефективност и инвестиционен проект |
| Проектното предложение предвижда доставка и монтаж на нови средства за измерване и контрол на потреблението на топлинна енергия | 4 |  |
| Проектното предложение не предвижда доставка и монтаж на нови средства за измерване и контрол на потреблението на топлинна енергия | 0 |  |
| 1. **Проектът предвижда използването на геотермалната енергия и за охлаждане** | **4** |  |
| Проектното предложение предвиждаизползването на геотермалната енергия и за охлаждане | 4 |  |
| Проектното предложение не предвиждаизползването на геотермалната енергия и за охлаждане | 0 |  |
| 1. **Участие на Партньор/и от страна-донор при изпълнение на дейностите по проекта** | **5** | Формуляр за кандидатстване/  Писмо за намерение/Проект на Споразумение /Споразумение за партньорство с партньор от страна-донор по Програма ВЕЕЕЕС (Норвегия, Исландия и Лихтенщайн) |
| Налице е/са Партньор/и от страна-донор, ангажиран/и с проекта | 5 |  |
| Не е налице Партньор/и от страна-донор, ангажиран/и с проекта | 0 |  |
| 1. **Анализ на риска** | **4** | Формуляр за кандидатстване, т. 11 „Допълнителна информация“. |
| В проектното предложение е представен анализ на риска, който съдържа информация за:  (а) Основните финансови, човешки, материални, технологични и информационни ресурси, необходими за изпълнение на дейностите по проекта и за осигуряване устойчивостта на неговите резултати;  (б) Възможните рискове, вероятността от възникването им и отражението, което биха имали върху постигане на резултатите на проекта;  (в) Мерките, които Кандидатът предвижда за осигуряване на необходимите ресурси и за предотвратяване, смекчаване, прехвърляне или приемане и управление на установените рискове. | 4 |  |
| Анализът на риска е наличен, но информацията за основните институционални, оперативни и финансови рискове не е достатъчно ясна, за да може да гарантира постигането и дългосрочната устойчивост на резултатите от проекта или анализ на риска въобще не е наличен | 0 |  |
| 1. **Капацитет на Кандидата за изпълнение и управление на проекта** | **4** | Автобиографии, Формуляр за кандидатстване, т. 9 „Екип“. |
| В екипа по проекта са включени ръководител, технически и финансов експерт, всеки от които притежава най-малко три години опит в инфраструктурни проекти и/или проекти за енергийна ефективност | 4 |  |
| Ръководителят на проекта притежава най-малко три години опит в инфраструктурни проекти и/или проекти за енергийна ефективност | 2 |  |
| Техническият и финансовият експерт притежават най-малко три години опит в инфраструктурни проекти и/или проекти за енергийна ефективност | 1 |  |
| Не е изпълнено нито едно от горните условия | 0 |  |
| 1. **Реалистичност на разходите по проекта** | **10** | Формуляр за кандидатстване – т. 1 „Основни данни“, т. 5 „Бюджет“, т. 7 „План за изпълнение/Дейности по проекта“.  Доклад от обследване за енергийна ефективност и Инвестиционен проект. |
| **Всички разходи, за които се иска финансиране,** са допустими съгласно т. 13.2 от Насоките за кандидатстване и  **Всички разходи** са обосновани и съответстват на дейностите, предвидени за изпълнение и  **Всички разходи** са в съответствие с праговете, заложени в Насоките за кандидатстване (където е приложимо) и  **Всички бюджетни редове** са коректно обособени и попълнени съгласно изискванията на т. 13.4 от Насоките за кандидатстване. | 10 |  |
| **Всички разходи,**  **за които се иска финансиране,** са допустими съгласно т. 13.2 от Насоките за кандидатстване и  **Всички разходи** са обосновани и съответстват на дейностите, предвидени за изпълнение и  **Всички разходи** са в съответствие с праговете, заложени в Насоките за кандидатстване (където е приложимо), но  Не **всички** **бюджетни редове** са коректно обособени и попълнени съгласно изискванията на т. 13.4 от Насоките за кандидатстване. | 8 |  |
| **Всички разходи, за които се иска финансиране,** са допустими съгласно т. 13.2 от Насоките за кандидатстване и  **Всички разходи** са обосновани и съответстват на дейностите, предвидени за изпълнение, но  **Не всички разходи** са в съответствие с праговете, заложени в Насоките за кандидатстване (където е приложимо). | 6 |  |
| **Всички разходи, за които се иска финансиране,** са допустими съгласно т. 13.2 от Насоките за кандидатстване, но  **Не всички разходи** са обосновани и съответстват на дейностите, предвидени за изпълнение. | 4 |  |
| **Не всички разходи**, включени в бюджета, **за които се иска финансиране,** са допустими съгласно т. 13.2 от Насоките за кандидатстване **но в случай на извършване на промяна в бюджета основната цел на проекта е възможно да бъде постигната**. | 2 |  |
| Не всички разходи, включени в бюджета, **за които се иска финансиране,** са допустими, и в случай на извършване на промяна в бюджета основната цел на проекта няма да бъде постигната.  Оценка „0“ се присъжда задължително и в случаите, когато Оценителната комисия премахне всички разходи за мерки за енергийна ефективност и/или когато в резултат на редуциране на бюджета на проекта, общата сума на БФП за проектното предложение е по-ниска от 200 000 евро. | 0 |  |
|  | | |
| ***Максимален брой точки:*** | **120** |  |
| **В случай че проектното предложение получи 0 точки по критерий 1, 3, 4, 12 или 13 проектното предложение се отхвърля!**  **В случай че проектното предложение получи по-малко от 60 точки по всички критерии, проектното предложение се отхвърля!** | | |

1. В случай на разминаване между текстовете, водещ е текстът на български език. [↑](#footnote-ref-1)